Diari Oficial de la Generalitat Valenciana


Sumari del DOGV 4210, del 14-03-2002 (2002/2207)

ACORD de 7 de febrer de 2002, de la Comissió Territorial d'Urbanisme de Castelló, relatiu a la modificació puntual de les Normes Subsidiàries de Planejament del municipi de la Pobla Tornesa.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2207


Data del document
:   07-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pobla Tornesa, la
    * pla d'urbanisme

ACORD de 7 de febrer de 2002, de la Comissió Territorial d'Urbanisme de Castelló, relatiu a la modificació puntual de les Normes Subsidiàries de Planejament del municipi de la Pobla Tornesa. [2002/2207]
  
Vista la modificació puntual de les Normes Subsidiàries de Planejament del municipi de la Pobla Tornesa, i de conformitat amb els següents:
  
Antecedents
  
Primer
  
L'Ajuntament ple en sessió de 7 d'agost de 2001 va acordar aprovar inicialment el projecte de modificació de les Normes Subsidiàries de Planejament en l'ampliació del Sòl Urbà i creació d'un sòl dotacional recreatiu ED-RD, i es procedeix a l'exposició pública mitjançant edictes inserits en el DOGV núm. 4.083, d'11 de setembre de 2001, i en el periòdic Levante de 23 d'agost de 2001, sense que en el citat període es produïra cap al·legació. Amb posterioritat, l'Ajuntament ple va aprovar provisionalment el document amb data 23 d'octubre de 2001, i s'envia a aquest Servei Territorial d'Urbanisme de Castelló amb data 5 de novembre de 2001, pel qual se sol·licita l'aprovació definitiva.
  
Segon
  
La documentació aportada consisteix en memòria justificativa i plans d'ordenació relatius al projecte de modificació, així com Estudi d'Impacte Ambiental.
  
Tercer
  
L'objecte de la modificació de les Normes Subsidiàries de Planejament és l'ampliació del sòl urbà i la creació d'un sòl dotacional recreatiu ED-RD. Així, segons es descriu en la memòria, es qualifica una parcel·la de 600 m² en el cantó entre el c/ Font de la Pitxera i el c/ Clotàs, al costat de la delimitació del sòl urbà d'equipament cultural, i es genera, així mateix, una parcel·la d'edificació residencial adossada.
  
La superfície afectada pel canvi de classificació de no urbanitzable a urbanitzable residencial és d'aproximadament 1.000 m². La superfície que constitueix la dotació ED-RD és, segons la memòria, de 600 m².
  
Quart
  
Amb data 15 de gener de 2002, el director de Planificació i Gestió del Medi va dictar declaració d'impacte, per la qual s'estima acceptable, des del punt de vista ambiental, el projecte de modificació puntual de les Normes Subsidiàries de la Pobla Tornesa, en l'ampliació del sòl urbà i la creació d'un sòl dotacional recreatiu ED-RD.
  
Fonaments de dret
  
Primer
  
La tramitació ha sigut correcta en compliment del que disposa l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa en compliment del que disposa l'article 27 en relació amb el 55.1 i 43.2 de la LRAU
  
Tercer
  
La modificació que ens ocupa implica un canvi de classificació de sòl en què la classe de sòl no urbanitzable comú passa a la de sòl urbà residencial i dotacional. Per tot això es requereix el compliment de les especialitats procedimentals següents: segons el que estableix l'article 43.2 de la LRAU ?La reclassificació de sòl no urbanitzable exigeix estudi i declaració del seu impacte ambiental?, per la qual cosa serà preceptiva l'obtenció de la declaració del seu impacte ambiental i, per tant, la redacció i la tramitació conjunta a la modificació d'un Estudi d'Impacte Ambiental, com així s'ha efectuat, i en compliment del que estableix l'article 55.5 de la repetida llei ?les modificacions de pla que classifiquen com a sòl urbà o urbanitzable el que prèviament és no urbanitzable han de complir el que disposen els números 1 i 3 d'aquest mateix article i garantir rigorosament, amb mesures anàlogues a les previstes en l'article 30.2, l'especial participació pública en les plusvàlues que generen?.
  
D'altra banda, s'haurà de tenir en compte el que estableix l'article 17 de l'annex al Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (RPCV), en el qual s'indica que ?quan ni l'antiga ordenació (a) ni la nova (n) complisquen els dits estàndards serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació en l'antiga ordenació, de manera que: ISDn/IEBn> ISDa/IEBa?.
  
Com vulga que la modificació planteja la reclassificació d'aproximadament 1.000 m² de sòl no urbanitzable en la classe de sòl urbà, de manera que 600 m² es destinen a parcel·la de dotació pública i els restants a parcel·la residencial privada, es compleixen àmpliament els requisits establits en els articles citats.
  
Quart
  
Les parcel·les que han canviat de classificació se situen al costat de la línia delimitadora del sòl urbà i en continuïtat amb carrers ja urbanitzats, per la qual cosa l'àmbit es pot desenvolupar mitjançant el sistema d'actuacions aïllades, que consisteixen en una mera connexió i prolongació de les xarxes de servei.
  
Així les coses, es dóna compliment al que estableix l'article 6.5 de la LRAU, i es constitueix una actuació aïllada, ja que ?té per objecte una sola parcel·la i la seua edificació suposa la urbanització prèvia o simultània necesària per a convertir-la en solar i connectar-la a les xàrcies d'infraestructures i serveis existents i immediates- i l'article 10.1 del RPCV.
  
Els canvis que es proposen es produeixen de conformitat amb els preceptes legals abans assenyalats, per la qual cosa des de la competència autonòmica derivada de l'aplicació i l'observança de l'article 40 de la LRAU, no s'observa cap obstacle que puga qüestionar l'aprovació definitiva del document.
  
Cinqué
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Pobla Tornesa, tindrà directament efectes de resolució executòria. Segons l'article 11 del citat Reglament, correspon a la Comissió Informativa d'Urbanisme emetre un informe sobre els instruments de planejament que hagen de ser aprovats per la Comissió Territorial d'Urbanisme o pel conseller.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda aprovar definitivament la modificació de les Normes Subsidiàries de Planejament de la Pobla Tornesa, en l'ampliació del sòl urbà i creació de parcel·la dotacional ED-RD, en prolongació del c/ Clotàs i del c/ Font de la Pitxera.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú».
  
Castelló, 7 de febrer de 2002.- El secretari de la Comissió Territorial d'Urbanisme: Fernando Renau Faubell.